সেই চিঠিতে চহাল লিখেছেন, ‘‘রিপোর্ট অনুযায়ী, সারা দেশে কুকুর, বিড়াল, গরু-সহ প্রায় সবরকমের প্রাণীর উপরে নিয়ম করে অত্যাচার চালানো হচ্ছে। কারওর গায়ে অ্যাসিড ঢেলে দেওয়া হচ্ছে। এই ধরনের নৃশংস অপরাধের জন্য দৃষ্টান্তমূলক শাস্তি চালু হওয়া উচিত বল মনে হয় আমার। বড়সড় আর্থিক জরিমানা, হাজতবাস চালু করা হলে এই ধরনের অপরাধ কমবে কি না বলা মুশকিল। তবে এই প্রাণীগুলোর নিরাপত্তায় আমরা যে সচেতনভাবে কিছু একটা করছি তা নিশ্চিত হবে। অবলা প্রাণীদের উপর আমাদের একটা ভালবাসা বা দায়িত্ব থাকা উচিত। এই সমাজ থেকে এটা ওদের প্রাপ্য।’’